बोले– अगर वो सही हैं तो असित से एक और मौका क्यों मांगा था
TMKOC Controversy; Sohil Ramani Accuses Jennifer Mistry Taarak Mehta Ka Ooltah Chashmah के मेकर Sohil Ramani ने Jennifer Mistry के आरोपों का खंडन करते हुए एक्ट्रेस पर ही कई आरोप लगाए हैं
‘तारक मेहता का उल्टा चश्मा’ फेम एक्ट्रेस जेनिफर मिस्त्री ने अपनी लेटेस्ट एफआईआर में प्रोड्यूसर असित मोदी पर सेक्सुअल हैरेसमेंट के आरोप लगाए थे। वहीं शो रनर व ऑपरेशन हेड सुहेल रमानी और एग्जीक्यूटिव प्रोड्यूसर जतिन बजाज के खिलाफ भी उन्हाेंने पब्लिकली इंसल्ट करने की शिकायत दर्ज की थी। 
अब इस मामले में एक बड़ा खुलासा करते हुए सुहेल ने कहा कि अगर जेनिफर सही हैं तो उन्होंने असित भाई को यह मैसेज क्यों किया था कि वो सुधर गई हैं और उन्हें एक मौका दिया जाना चाहिए। 
दिक्कत थी तो वापस क्यों आईं
हिंदुस्तान टाइम्स को दिए एक इंटरव्यू में सुहेल ने कहा, 'अगर जेनिफर को शो और इसके निर्माता से इतनी ही दिक्कत थी तो वो 2016 में हमारे पास वापस ही क्यों आईं? ऐसा करने के लिए तो उन्हें किसी ने मजबूर नहीं किया था। उन्होंने असित भाई को यह मैसेज क्यों किया कि वे सुधर गई हैं और उन्हें एक मौका दिया जाना चाहिए। ऐसी कई वजहें हैं जिनकी वजह से मैं उसके मुद्दों को समझने में असमर्थ हूं।’
हमने तो उन्हें डांटा भी नहीं था
वहीं रमानी ने आगे कहा, ‘मुझे नहीं पता कि उन्हें मुझसे क्या तकलीफ है। मैं तो सिर्फ अपना काम कर रहा था। कंपनी प्रोटोकॉल के तहत मैंने वहीं किया जो मुझे उनके बिना इन्फॉर्म किए शो छोड़ने पर करना चाहिए था। हमने तो उन्हें किसी बात पर डांटा भी नहीं सिर्फ प्यार से समझाया था।’
जेनिफर का रवैया खराब रहता था
सोहिल ने इस इंटरव्यू में यह भी बताया कि जेनिफर का रवैया काफी खराब रहता था। वहीं एफआईआर पर बात करते हुए उन्होंने बताया कि उनके पास सारे सबूत हैं और एफआईआर दर्ज होने के बाद उन्हें पुलिस की तरफ से कोई जानकारी नहीं आई है।
प्रोडक्शन हाउस ने लगाए थे जेनिफर पर ये आरोप
बीते दिनों जेनिफर के सेक्सुअल हैरेसमेंट के आरोप लगाने के बाद तारक मेहता.. के प्रोडक्शन हाउस ने एक बयान जारी किया था। उन्होंने बताया था कि जेनिफर सेट पर अनुशासनहीन थी और वे आए दिन सेट पर लोगों के साथ गलत बर्ताव किया करती थीं।